Tugti n widak yettnaɣen ɣef Tmaziɣt d tikkellax kan, mači ɣef Tmaziɣt i xeddmen. zemreɣ ad d-iniɣ d Tamaziɣt i ixeddmen fell-asen, ladɣa ikabaren n tsartit i d-yewwin bettu n tudrin d umussu n MCB (lhaɣ-d yark ikabaren). Mebla ma ttuɣ adabu imseɛreb i yebɣan ad yessenger azar-nneɣ amaziɣ, u netta d uḥric ur nettaǧǧa kra si txirdas akken ad aɣ-iɣebber. Yesɛa akkud u yesɛa adrim. Yeẓra s ɛeggu d lqella n leḥmala nesɛa ɣer Tmaziɣt ara ttisnegren. Dɣa netta am uccen yeskanbbin deffir ubabdar sima ara yeǧǧ umeksa lmal-is. Mebla ma ttuɣ leqbayel uqemmuc, imi ttɛeggiḍen sbeḥ meddi ɣef tutlayt, mi d-yewweḍ ṣṣaḥ ad ten-id-tafeḍ refden ijufar nsen d tarewla. Urǧin meyzeɣ belli Aberrani n Camus s 200 da (lḥeqq n tqarɛunt n Punch d wezgen) ur ttnuzun ara seg-s 1000 n idlisen deg useggas kamel, tagi iwɛer-iyi ad ttfehmeɣ, ulac ula d yiwen umagrad deg iǧarnanen wala deg ismilen n Tmaziɣt, weḥleɣ di leqbayel-agi n giguz mst.